L'Ajuntament de Bétera renova totes les cadires de la llar del jubilat
Sin fecha

La llar dels jubilats de Bétera té cadires noves. En 2018 es van canviar 100 i ara s'han renovat 100 més perquè totes les cadires d'este espai siguen còmodes i adaptades a la mobilitat dels nostres majors.

El departament de Serveis Socials ha invertit 16.100 euros amb l'objectiu de renovar tots els seients que es trobaven en molt males condicions ja que, fins i tot molts d'ells havien hagut de ser reforçats per la part de darrere.

Les 200 cadires i els 8 taburets de la barra estan fets amb un material més resistents de fàcil neteja i amb un disseny adaptat a la mobilitat dels majors que els permet asseure's i alçar-se amb facilitat.

A més s'ha canviat un dels tapissos del billar que es fa malbé de l'ús contin (està pendent de renovar també el tapís de l'altra taula de billar) i s'ha posat un nou vinil que separa les dues sales amb l'objectiu de dotar de més intimitat a l'espai on es realitza el ball, “era una petició dels usuaris que s'ha realitzat amb l'objectiu que el ball torne els caps de setmana”, expliquen des del departament.

A més, tal com ja hem informat, el Palauet té també xarxa wifi perquè els usuaris puguen navegar per Internet des dels seus telèfons mòbils o tablets.